ธนาคารเร่งลด-ปรับแบบสาขา
ไทยพาณิชย์เดินหน้าลดสาขาต่อ ฟากซีไอเอ็มบีหยุดลดเน้นปรับสาขาเป็นเวลธ์เซ็นเตอร์
9 เม.ย. 2561

ไทยพาณิชย์เดินหน้าลดสาขาต่อ ฟากซีไอเอ็มบีหยุดลดเน้นปรับสาขาเป็นเวลธ์เซ็นเตอร์นายสารัชต์ รัตนาภรณ์ รองผู้จัดการใหญ่อาวุโส ธนาคารไทยพาณิชย์ เปิดเผยว่า ได้วางกลยุทธ์เน้นลดต้นทุนการให้บริการ 30% ในปี 2563 ส่วนหนึ่งมาจากการลดสาขา ครึ่งแรกปีนี้มีแผนลด 100 สาขาที่ธุรกรรมน้อย ด้านสาขาที่มีอยู่บางแห่งต้องปรับปรุงให้สอดคล้องทำเลที่ตั้ง หากขนาดใหญ่เกินไปเทียบจำนวนธุรกรรมก็คงลดขนาดหรือปรับรูปแบบ เช่น เป็นรูปแบบเอ็กซ์เพรส หรือศูนย์ธุรกิจเอสเอ็มอี (บิซิเนสเซ็นเตอร์) โดยบิซิเนสเซ็นเตอร์ไตรมาสแรกเปิดเพิ่ม 4 แห่ง เป็น 7 แห่ง ส่วนเอ็กซ์เพรสปัจจุบันมี 15 แห่ง ครึ่งปีแรกจะเปิดเพิ่มมากสำหรับปริมาณการทำธุรกรรมธนาคารไทยพาณิชย์สิ้นเดือน ก.พ. โต 30.3% เมื่อเทียบช่วงเดียวกันปีก่อน ธุรกรรมผ่านช่องทางดิจิทัล โต 187.3% ผ่านเครื่องอัตโนมัติเพิ่ม 7.1% ผ่านสาขาลด 6.3%นายอดิศร เสริมชัยวงศ์ รองกรรมการผู้จัดการใหญ่ สายธุรกิจรายย่อย ธนาคารซีไอเอ็มบี ไทย กล่าวว่า ไม่มีแผนลดสาขาแล้ว หลังลดเหลือ 84 แห่ง แบ่งเป็นสาขาปกติ 81 แห่ง สาขาย่อย 3 แห่ง โดยมีแผนเน้นปรับรูปแบบสาขาจากให้บริการธุรกรรมเคาน์เตอร์ เป็นศูนย์ให้คำปรึกษาบริหารความมั่งคั่ง (เวลธ์เซ็นเตอร์) ตั้งเป้าเปิดเวลธ์เซ็นเตอร์ 10 แห่งปีนี้อนึ่ง จากข้อมูลธนาคารแห่งประเทศไทย (ธปท.) สิ้น ก.พ. ธนาคารไทยพาณิชย์ปิดสาขามากกว่าเปิดที่สุด